Τζίμης Αρμάος

Ο Δημήτρης "Τζίμης" Αρμάος, γνωστός και σαν "Τζιμ Αρμάου", (Βόλος, 1933 - Αθήνα, 1999), ήταν Έλληνας παλαιστής της ελευθέρας πάλης, του κατς και μασίστας. Ήταν διάσημος στην Ελλάδα για τη μυϊκή του δύναμη, η φήμη του έφτασε σε όλη την Ευρώπη και τις ΗΠΑ, αποκαλούνταν ο "νέος Ηρακλής" ή "Τζίμης ο Τίγρης". Στις 17 Αυγούστου 1999 βρέθηκε νεκρός στο μικρό διαμέρισμα που διέμενε στην οδό Διπύλου, στην Πλατεία Κουμουνδούρου. Τον συντηρούσε ο συνθέτης Βαγγέλης Παπαθανασίου."Δεν άντεξε το βάρος της μοναξιάς του!", εφ. Ελεύθερος, φύλλο 19ης Αυγούστου 1999, σελ. 37.

 Πρώτα χρόνια 
Γεννήθηκε στον Βόλο αλλά έμεινε ορφανός από μητέρα και πατέρα μόλις ενός έτους και κατέληξε σε ορφανοτροφείο στην Αθήναsport24-Τζιμ Αρμάου: Ο πιο δυνατός παλαιστής του κόσμου, ανακτήθηκε στις 7 Φεβρουαρίου 2018. Το χάρισμά του φάνηκε από πολύ μικρός, όταν εντεκάχρονος ακόμα, είδε μια παρέα ατόμων να παρενοχλούν έναν γάιδαρο. Τότε ο μικρός Δημήτρης σήκωσε το γάιδαρο στα χέρια, τον πήγε στο διευθυντή του ορφανοτροφείου και τον υιοθέτησε, αγκαλιάζοντας το ζώο με αγάπη.

 Αθλητισμός 
Ξεκίνησε από την ελευθέρα πάλη όπου κατακτώντας τίτλους στην Ελλάδα συνέχισε την καριέρα του στη Γερμανία κατακτώντας συνολικά 183 τίτλουςΗ Μηχανή του χρόνου-Ο μασίστας Τζίμης Αρμάος. Γοήτευσε την Μπάρμπαρα Στρέιζαντ και ήταν σωματοφύλακας του Φρανκ Σινάτρα. Το άδοξο τέλος και η βοήθεια του Βαγγέλη Παπαθανασίου, ανακτήθηκε στις 7 Φεβρουαρίου 2018. 

Έκανε καριέρα στις ΗΠΑ στην επαγγελματική πάλη (Κατς), πρωταθλητής στα μεσαία βάρη, όπου λόγω της φήμης του έγινε σωματοφύλακας του Φρανκ Σινάτρα, ένας από αυτούς που γοητεύτηκαν από τον Αρμάο ήταν και η Μπάρμπαρα Στρέιζαντ.

 Μασίστας 
Επιστρέφοντας στην Ελλάδα τη δεκαετία του '70 συνέχισε σαν μασίστας δίνοντας παραστάσεις μυικής δύναμης στους δρόμους. Το 1984 μετά από ατύχημα με νταλίκα και τραυματισμό στη ράχη σταμάτησε να αγωνίζεται έχοντας μεγάλο βιοποριστικό πρόβλημα έως τον θάνατό του και αναγκάστηκε να πουλήσει όλα τα μετάλλια και κύπελλά του στο ΜοναστηράκιΤα Νέα-Μόνο ο θάνατος νίκησε τον Τζίμη, ανακτήθηκε στις 7 Φεβρουαρίου 2018.

 Θάνατος 
Απεβίωσε μόνος και αβοήθητος. Οι γείτονές του είχαν ειδοποιήσει την αστυνομία, η οποία έσπασε την πόρτα του σπιτιού του στην Πλατεία Κουμουνδούρου και τον βρήκαν νεκρό στις 17 Αυγούστου 1999 από ανακοπή της καρδιάς. Η κηδεία του έγινε από το Πρώτο Νεκροταφείο Αθηνών στις 19 Αυγούστου 1999.

Το 1966 ο Παντελής Βούλγαρης γύρισε την ταινία Τζίμης ο Τίγρης βασισμένη στη ζωή του Αρμάου. 

 Παραπομπές 

Κατηγορία:Έλληνες μασίστες
Κατηγορία:Έλληνες αθλητές της ελευθέρας πάλης
Κατηγορία:Έλληνες αθλητές της επαγγελματικής πάλης